title: Sklep Sveta (EU) 2015/836 z dne 11. maja 2015 o stališču, ki se sprejme v imenu Evropske unije v zvezi s sprejetjem sklepa Skupnega odbora EU-EFTA o skupnem tranzitu in sklepa Skupnega odbora EU-EFTA o poenostavitvi formalnosti pri blagovni trgovini glede povabila Nekdanji jugoslovanski republiki Makedoniji, da pristopi h Konvenciji o skupnem tranzitnem postopku in h Konvenciji o poenostavitvi formalnosti pri blagovni trgovini

text:
               29.5.2015

               SL

               Uradni list Evropske unije

               L 132/78

         SKLEP SVETA (EU) 2015/836
   z dne 11. maja 2015
   o stališču, ki se sprejme v imenu Evropske unije v zvezi s sprejetjem sklepa Skupnega odbora EU-EFTA o skupnem tranzitu in sklepa Skupnega odbora EU-EFTA o poenostavitvi formalnosti pri blagovni trgovini glede povabila Nekdanji jugoslovanski republiki Makedoniji, da pristopi h Konvenciji o skupnem tranzitnem postopku in h Konvenciji o poenostavitvi formalnosti pri blagovni trgovini
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Člen 15(3) Konvencije med Evropsko gospodarsko skupnostjo, Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o skupnem tranzitnem postopku (1) (v nadaljnjem besedilu: Konvencija o skupnem tranzitnem postopku) pooblašča Skupni odbor, ustanovljen z navedeno konvencijo, da s sklepom sprejme povabila tretjim državam v smislu člena 3(1)(c) za pristop k navedeni konvenciji v skladu s členom 15a.

               (2)

               Člen 11(3) Konvencije med Evropsko gospodarsko skupnostjo, Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o poenostavitvi formalnosti pri blagovni trgovini (2) (v nadaljnjem besedilu: Konvencija o poenostavitvi formalnosti pri blagovni trgovini) pooblašča Skupni odbor, ustanovljen z navedeno konvencijo, da s sklepom sprejme povabila tretjim državam v smislu člena 1(2) za pristop k navedeni konvenciji v skladu s členom 11a.

               (3)

               Primerno je določiti stališče, ki se v imenu Unije sprejme v okviru navedenih skupnih odborov glede sklepov o povabilu Nekdanji jugoslovanski republiki Makedoniji, naj pristopi k navedenima konvencijama.

               (4)

               Stališče Unije v navedenih skupnih odborih bi moralo temeljiti na priloženih osnutkih sklepov –

         SPREJEL NASLEDNJI SKLEP:
   Člen 1
   Stališče, ki se v imenu Unije sprejme v Skupnem odboru EU-EFTA za skupni tranzit glede povabila Nekdanji jugoslovanski republiki Makedoniji za pristop h Konvenciji o skupnem tranzitnem postopku temelji na osnutku sklepa navedenega Skupnega odbora, ki je priložen temu sklepu.
   Člen 2
   Stališče, ki se v imenu Unije sprejme v Skupnem odboru EU-EFTA o poenostavitvi formalnosti pri blagovni trgovini glede povabila Nekdanji jugoslovanski republiki Makedoniji za pristop h Konvenciji o poenostavitvi formalnosti pri blagovni trgovini temelji na osnutku sklepa navedenega skupnega odbora EU-EFTA, ki je priložen temu sklepu.
   Člen 3
   Ko Nekdanja jugoslovanska republika Makedonija izpolni tehnične pogoje za pristop, predstavnik Unije v skupnih odborih iz členov 1 in 2 predlaga sklepe o povabilu Nekdanji jugoslovanski republiki Makedoniji, da pristopi h konvencijama, in o teh sklepih glasuje v skladu s členoma 1 in 2 tega sklepa.
   Člen 4
   Ta sklep začne veljati 1. junija 2015.

      V Bruslju, 11. maja 2015

            Za Svet

            Predsednik

         J. DŪKLAVS

      (1)  UL L 226, 13.8.1987, str. 2.

      (2)  UL L 134, 22.5.1987, str. 2.

      PRILOGA I

         OSNUTEK
         SKLEP št. …/2015 SKUPNEGA ODBORA EU-EFTA O SKUPNEM TRANZITU
         z dne …
         glede povabila Nekdanji jugoslovanski republiki Makedoniji za pristop h Konvenciji o skupnem tranzitnem postopku
         SKUPNI ODBOR EU-EFTA JE –
         ob upoštevanju Konvencije z dne 20. maja 1987 o skupnem tranzitnem postopku (1) (v nadaljnjem besedilu: Konvencija) in zlasti člena 15(3)(e) Konvencije,
         ob upoštevanju naslednjega:

                     (1)

                     Trgovinske odnose z Nekdanjo jugoslovansko republiko Makedonijo bi bilo lažje spodbujati z uvedbo skupnega tranzitnega postopka za prevoze blaga med Nekdanjo jugoslovansko republiko Makedonijo ter Evropsko unijo, Republiko Islandijo, Kraljevino Norveško, Švicarsko konfederacijo in Republiko Turčijo.

                     (2)

                     Da se ta postopek lahko izvede, je treba Nekdanjo jugoslovansko republiko Makedonijo povabiti, da pristopi h Konvenciji –

               SPREJEL NASLEDNJI SKLEP:
         Člen 1
         V skladu s členom 15a Konvencije o skupnem tranzitnem postopku se Nekdanjo jugoslovansko republiko Makedonijo povabi, da pristopi h Konvenciji od 1. julija 2015.
         Člen 2
         Ta sklep začne veljati na dan sprejetja.

            V …,

                  Za Skupni odbor EU-EFTA

                  Predsednik

         (1)  UL L 226, 13.8.1987, str. 2.

      PRILOGA II

         OSNUTEK
         SKLEP št. …/2015 SKUPNEGA ODBORA EU-EFTA O POENOSTAVITVI FORMALNOSTI PRI BLAGOVNI TRGOVINI
         z dne …
         glede povabila Nekdanji jugoslovanski republiki Makedoniji, da pristopi h Konvenciji o poenostavitvi formalnosti pri blagovni trgovini
         SKUPNI ODBOR EU-EFTA JE –
         ob upoštevanju Konvencije z dne 20. maja 1987 o poenostavitvi formalnosti pri blagovni trgovini (1) (v nadaljnjem besedilu: Konvencija) in zlasti člena 11(3) Konvencije,
         ob upoštevanju naslednjega:

                     (1)

                     Izmenjavo blaga z Nekdanjo jugoslovansko republiko Makedonijo bi bilo lažje spodbujati s poenostavitvijo formalnosti, ki vplivajo na blagovno menjavo med Nekdanjo jugoslovansko republiko Makedonijo ter Evropsko unijo, Republiko Islandijo, Kraljevino Norveško, Švicarsko konfederacijo in Republiko Turčijo.

                     (2)

                     Da se ta poenostavitev lahko izvede, je treba Nekdanjo jugoslovansko republiko Makedonijo povabiti, da pristopi h Konvenciji –

               SPREJEL NASLEDNJI SKLEP:
         Člen 1
         V skladu s členom 11a Konvencije o poenostavitvi formalnosti pri blagovni trgovini se Nekdanjo jugoslovansko republiko Makedonijo povabi, da pristopi h Konvenciji od 1. julija 2015.
         Člen 2
         Ta sklep začne veljati na dan sprejetja.

            V …,

                  Za Skupni odbor EU-EFTA

                  Predsednik

         (1)  UL L 134, 22.5.1987, str. 2.


title: Sklep Sveta (SZVP) 2016/2239 z dne 12. decembra 2016 o spremembi in podaljšanju Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil

text:
                  13.12.2016

                  SL

                  Uradni list Evropske unije

                  L 337/16

            SKLEP SVETA (SZVP) 2016/2239
      z dne 12. decembra 2016
      o spremembi in podaljšanju Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil
      SVET EVROPSKE UNIJE JE –
      ob upoštevanju Pogodbe o Evropski uniji in zlasti člena 42(4) in člena 43(2) Pogodbe,
      ob upoštevanju predloga visokega predstavnika Unije za zunanje zadeve in varnostno politiko,
      ob upoštevanju naslednjega:

                  (1)

                  Svet je 15. februarja 2010 sprejel Sklep 2010/96/SZVP (1) o vojaški misiji EU, ki prispeva k usposabljanju somalskih varnostnih sil.

                  (2)

                  Sklep 2010/96/SZVP je bil 16. marca 2015 spremenjen s Sklepom Sveta (SZVP) 2015/441 (2) in vojaška misija EU je bila podaljšana do 31. decembra 2016.

                  (3)

                  Pri strateškem pregledu vojaške misije EU iz leta 2016 je bilo ugotovljeno, da bi bilo treba njen mandat podaljšati do 31. decembra 2018.

                  (4)

                  V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Evropske unije, ki zadevajo obrambo. Danska ne sodeluje pri izvajanju tega sklepa in zato ne sodeluje pri financiranju misije

                  (5)

                  Sklep 2010/96/SZVP bi bilo zato treba ustrezno spremeniti.–

            SPREJEL NASLEDNJI SKLEP:
      Člen 1
      Sklep 2010/96/SZVP se spremeni:

                  1.

                  v členu 10 se doda naslednji odstavek:
                  „6.   Referenčni finančni znesek skupnih stroškov vojaške misije EU za obdobje od 1. januarja 2017 do 31. decembra 2018 je 22 948 000 EUR. Odstotek referenčnega zneska iz člena 25(1) Sklepa (SZVP) 2015/528 (*1) znaša 0 %.

                     (*1)  Sklep Sveta (SZVP) 2015/528 z dne 27. marca 2015 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (Athena), in o razveljavitvi Sklepa 2011/871/SZVP (UL L 84, 28.3.2015, str. 39).“;"

                  2.

                  v členu 12 se odstavek 2 nadomesti z naslednjim:
                  „2.   Mandat vojaške misije EU se konča 31. decembra 2018.“

            Člen 2
      Ta sklep začne veljati na dan sprejetja.

         V Bruslju, 12. decembra 2016

               Za Svet

               Predsednica

            F. MOGHERINI

         (1)  Sklep Sveta 2010/96/SZVP z dne 15. februarja 2010 o vojaški misiji Evropske unije, ki prispeva k usposabljanju somalskih varnostnih sil (UL L 44, 19.2.2010, str. 16).

         (2)  Sklep Sveta (SZVP) 2015/441 z dne 16. marca 2015 o spremembi in podaljšanju Sklepa 2010/96/SZVP o vojaški misiji Evropske unije, ki prispeva k usposabljanju somalskih varnostnih sil (UL L 72, 17.3.2015, str. 37).


title: Sklep Sveta 2013/368/SZVP z dne 9. julija 2013 o spremembi Sklepa 2012/392/SZVP o misiji SVOP Evropske unije v Nigru (EUCAP SAHEL Niger)

text:
               10.7.2013

               SL

               Uradni list Evropske unije

               L 189/13

         SKLEP SVETA 2013/368/SZVP
   z dne 9. julija 2013
   o spremembi Sklepa 2012/392/SZVP o misiji SVOP Evropske unije v Nigru (EUCAP SAHEL Niger)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 28, 42(4) in 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 16. julija 2012 sprejel Sklep 2012/392/SZVP (1), ki preneha veljati 15. julija 2014.

               (2)

               Sedanji referenčni finančni znesek krije stroške do 15. julija 2013.

               (3)

               Sklep 2012/392/SZVP bi zato bilo treba spremeniti, tako da bo vključeval referenčni finančni znesek za kritje stroškov do 31. oktobra 2013.

               (4)

               Misija se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   V členu 13 Sklepa 2012/392/SZVP se odstavek 1 nadomesti z naslednjim:

      "1.   Referenčni finančni znesek za kritje odhodkov, povezanih z EUCAP SAHEL Niger do 31. oktobra 2013 znaša 8 700 000 EUR. Referenčni finančni znesek za poznejša obdobja določi Svet."

   Člen 2
   Ta sklep začne veljati na dan sprejetja.

      V Bruslju, 9. julija 2013

            Za Svet

            Predsednik

         R. ŠADŽIUS

      (1)  UL L 187, 17.7.2012, str. 48.


title: 2013/671/EU: Sklep Sveta z dne 15. novembra 2013 o podpisu Sporazuma med Evropsko unijo in Francosko republiko o uporabi zakonodaje Unije o obdavčevanju prihrankov in upravnem sodelovanju na področju obdavčevanja v zvezi z ozemeljsko skupnostjo Saint-Barthélemy, v imenu Evropske unije

text:
               22.11.2013

               SL

               Uradni list Evropske unije

               L 313/1

         SKLEP SVETA
   z dne 15. novembra 2013
   o podpisu Sporazuma med Evropsko unijo in Francosko republiko o uporabi zakonodaje Unije o obdavčevanju prihrankov in upravnem sodelovanju na področju obdavčevanja v zvezi z ozemeljsko skupnostjo Saint-Barthélemy, v imenu Evropske unije
   (2013/671/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 113 in 115 v povezavi s členom 218(5) in drugim pododstavkom člena 218(8) PDEU,
   ob upoštevanju predloga Evropske komisije,
   ob upoštevanju naslednjega:

               (1)

               V skladu s Sklepom Evropskega sveta 2010/718/EU (1) otok Saint-Barthélemy z učinkom od 1. januarja 2012 ni več najbolj oddaljena regija Evropske unije in je pridobil položaj čezmorske države ali ozemlja iz četrtega dela Pogodbe o delovanju Evropske unije (PDEU). Francoska republika se je zavezala, da bo sklenila sporazume, ki bodo zaradi te spremembe potrebni za zaščito interesov Unije, da bi bilo med drugim zagotovljeno, da se bodo mehanizmi Direktive Sveta 2011/16/EU (2) in Direktive Sveta 2003/48/ES (3) uporabljali za ozemlje Saint-Barthélemy tudi po spremembi njegovega položaja.

               (2)

               V skladu s pooblastilom, ki ga je Komisiji podelil Svet 20. oktobra 2011, je Komisija izpogajala Sporazum med Evropsko unijo in Francosko republiko o uporabi zakonodaje Unije o obdavčevanju prihrankov in upravnem sodelovanju na področju obdavčevanja v zvezi z ozemeljsko skupnostjo Saint-Barthélemy (v nadaljnjem besedilu: Sporazum).

               (3)

               Namen Sporazuma je zagotoviti, da se mehanizmi iz direktiv 2011/16/EU in 2003/48/ES, katerih namen je zlasti preprečevanje čezmejne davčne utaje in izogibanja plačilu davka, še naprej uporabljajo na ozemlju Saint-Barthélemyja kljub spremembi njegovega položaja.

               (4)

               Sporazum bi bilo treba podpisati v imenu Unije, s pridržkom njegove poznejše sklenitve –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Francosko republiko o uporabi zakonodaje Unije o obdavčevanju prihrankov in upravnem sodelovanju na področju obdavčevanja v zvezi z ozemeljsko skupnostjo Saint-Barthélemy se odobri v imenu Unije, s pridržkom sklenitve navedenega sporazuma.
   Besedilo Sporazuma je priloženo temu sklepu (4).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Ta sklep začne veljati na dan sprejetja.

      V Bruslju, 15. novembra 2013

            Za Svet

            Predsednik

         R. ŠADŽIUS

      (1)  Sklep Evropskega sveta 2010/718/EU z dne 29. oktobra 2010 o spremembi položaja otoka Saint-Barthélemy v razmerju do Evropske unije (UL L 325, 9.12.2010, str. 4).

      (2)  Direktiva Sveta 2011/16/EU z dne 15. februarja 2011 o upravnem sodelovanju na področju obdavčevanja in razveljavitvi Direktive 77/799/EGS (UL L 64, 11.3.2011, str. 1).

      (3)  Direktiva Sveta 2003/48/ES z dne 3. junija 2003 o obdavčevanju dohodka od prihrankov v obliki plačil obresti (UL L 157, 26.6.2003, str. 38).

      (4)  Besedilo Sporazuma bo objavljeno skupaj s sklepom o njegovi sklenitvi.


title: 2014/699/EU: Sklep Sveta z dne 24. junija 2014 o oblikovanju stališča, ki ga Evropska unija sprejme na 25. zasedanju Revizijskega odbora OTIF, glede določenih sprememb Konvencije o mednarodnem železniškem prometu (COTIF) in dodatkov k navedeni konvenciji

text:
               9.10.2014

               SL

               Uradni list Evropske unije

               L 293/26

         SKLEP SVETA
   z dne 24. junija 2014
   o oblikovanju stališča, ki ga Evropska unija sprejme na 25. zasedanju Revizijskega odbora OTIF, glede določenih sprememb Konvencije o mednarodnem železniškem prometu (COTIF) in dodatkov k navedeni konvenciji

      (2014/699/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 91 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Unija je h Konvenciji o mednarodnem železniškem prometu z dne 9. maja 1980, kakor je bila spremenjena z Vilenskim protokolom z dne 3. junija 1999 (v nadaljnjem besedilu: Konvencija COTIF), pristopila v skladu s Sklepom Sveta 2013/103/EU (1).

               (2)

               Vse države članice, razen Cipra in Malte, izvajajo Konvencijo COTIF.

               (3)

               Pričakuje se, da bo Revizijski odbor, ustanovljen v skladu s točko (c) člena 13(1) Konvencije COTIF, na svojem 25. zasedanju od 25. do 27. junija 2014, sprejel odločitev o določenih spremembah Konvencije COTIF, pa tudi določenih dodatkov k navedeni konvenciji, in sicer dodatki B (Enotna pravila za pogodbo o mednarodnem železniškem prevozu blaga – CIM), D (Enotna pravila za pogodbe o uporabi vagonov v mednarodnem železniškem prometu – CUV), E (Enotna pravila za pogodbo o uporabi infrastrukture v mednarodnem železniškem prometu – CUI), F (Enotna pravila za potrditev tehničnih standardov in sprejetje enotnih tehničnih predpisov za železniški material, namenjen uporabi v mednarodnem prometu – APTU) in G (Enotna pravila za tehnično odobritev železniškega materiala, ki se uporablja v mednarodnem prometu – ATMF).

               (4)

               Cilj sprememb Konvencije COTIF je posodobitev nalog Odbora strokovnjakov za tehnična vprašanja in opredelitev pojma „imetnik“ v skladu s pravom Unije ter sprememba nekaterih pravil glede financiranja Medvladne organizacije za mednarodni železniški promet (OTIF) ter njenih pravil v zvezi z revizijo in poročanjem, pa tudi manjše administrativne spremembe.

               (5)

               Cilj sprememb Dodatka B (CIM) je prednostna uporaba tovornega lista in spremnih dokumentov v elektronski obliki ter razjasnitev nekaterih določb pogodbe o prevozu.

               (6)

               Cilj sprememb Dodatka D (CUV), ki jih je predstavil generalni sekretar OTIF, je razjasnitev vlog imetnika in subjekta, odgovornega za vzdrževanje, v pogodbah o uporabi vagonov v mednarodnem železniškem prometu. Francija je predstavila ločen predlog glede odgovornosti za škodo, ki jo povzroči vagon. Nemčija je tudi predstavila ločen predlog glede področja uporabe enotnih pravil CUV.

               (7)

               Cilj sprememb Dodatka G (ATMF) je posodobitev določb o tehnični dopustnosti železniškega materiala, ki se uporablja v mednarodnem prometu, razjasnitev funkcij in razmerij med državo pogodbenico, kakor je opredeljena v navedenem dodatku, pristojnim organom in ocenjevalnim subjektom, pa tudi harmonizacija pojmov v skladu s pravom Unije.

               (8)

               Cilj sprememb Dodatka F (APTU) je vzdrževanje skladnosti z revidiranim Dodatkom G (ATMF).

               (9)

               Cilj sprememb Dodatka E (CUI), ki jih je predlagal Odbor za mednarodni železniški promet (CIT), je razširitev področja uporabe enotnih pravil za pogodbo o uporabi infrastrukture na domači železniški promet, oblikovanje pravne podlage za splošna pravila in pogoje uporabe železniške infrastrukture in razširitev odgovornosti upravljavca infrastrukture za škodo ali izgubo, ki jo povzroči infrastruktura.

               (10)

               Generalni sekretar OTIF je predlagal tudi uredniške spremembe za nadomestitev pojma „Evropske skupnosti“ s pojmom „Evropska unija“ v celotni Konvenciji COTIF in dodatkih k navedeni konvenciji.

               (11)

               Večina predlaganih sprememb je v skladu s pravom in strateškimi cilji Unije, zato bi jih Unija morala podpreti. Določene spremembe ne vplivajo na pravo Unije in zanje ni treba sprejeti stališča na ravni Unije. Za nekatere spremembe je v Uniji potrebna dodatna razprava in bi jih zato bilo treba na tem zasedanju Revizijskega odbora zavrniti; če bi bile te spremembe sprejete brez popravkov, ki so sprejemljivi za Unijo, bi Unija morala pripraviti ugovor z uporabo postopka iz člena 35(4) Konvencije COTIF –

         SPREJEL NASLEDNJI SKLEP:
   Člen 1
   1.   Stališče, ki se sprejme v imenu Unije na 25. zasedanju Revizijskega odbora, ustanovljenega s Konvencijo o mednarodnem železniškem prometu temelji na Prilogi k temu sklepu.
   2.   Predstavniki Unije v Revizijskem odboru se lahko za manjše spremembe dokumentov, navedenih v Prilogi k temu sklepu, dogovorijo brez nadaljnjega sklepa Sveta.
   Člen 2
   Sklep Revizijskega odbora se po sprejetju objavi v Uradnem listu Evropske unije.
   Člen 3
   Ta sklep začne veljati na dan sprejetja.

      V Luxembourgu, 24. junija 2014

            Za Svet

            Predsednik

         E. VENIZELOS

      (1)  Sklep Sveta 2013/103/EU z dne 16. junija 2011 o podpisu in sklenitvi Sporazuma med Evropsko unijo in Medvladno organizacijo za mednarodni železniški promet o pristopu Evropske unije h Konvenciji o mednarodnem železniškem prometu (COTIF) z dne 9. maja 1980, kakor je bila spremenjena z Vilenskim protokolom z dne 3. junija 1999 (UL L 51, 23.2.2013, str. 1).

      PRILOGA
      1.   UVOD

      Generalni sekretariat OTIF je sklical 25. zasedanje Revizijskega odbora Konvencije COTIF v Bernu od 25. do 27. junija 2014.
      2.   REFERENČNI DOKUMENTI

      Dokumenti v zvezi s točkami dnevnega reda so bili posredovani državam članicam OTIF in so na voljo na spletnem mestu OTIF na naslednji povezavi: http://otif.org/en/law/revision-committee/working-documents.html
      3.   OPOMBE K POSAMEZNIM TOČKAM DNEVNEGA REDA

      TOČKA 1. OTVORITEV ZASEDANJA IN UGOTOVITEV SKLEPČNOSTI
      Dokument: ga ni.
      Pristojnost: deljena.
      Uveljavljanje glasovalne pravice: ne zadeva.
      Priporočeno usklajeno stališče: ga ni.
      Revizijski odbor je sklepčen, kadar je v času glasovanja prisotna večina držav članic OTIF s pravico do glasovanja. Člen 13(3) Konvencije COTIF pa določa, da države članice OTIF, ki so dale izjavo o neuporabi enega ali več dodatkov, nimajo pravice do glasovanja glede sprememb zadevnega dodatka.
      Naslednje države članice OTIF niso umaknile svojih izjav o neuporabi določenih dodatkov:

                  Pakistan, Rusija (glede Enotnih pravil za pogodbo o mednarodnem potniškem železniškem prometu (CIV), za mednarodni železniški prevoz nevarnega blaga (RID), CUV, CUI, APTU in ATMF), Gruzija (glede CUV, CUI, APTU in ATMF), Češka, Norveška, Slovaška, Združeno kraljestvo (glede CUI, APTU in ATMF), Francija (glede ATMF).

                  Pri razpravi o spremembah ustreznih dodatkov se število držav članic OTIF, ki so podale izjave o neuporabi zadevnega dodatka, odšteje od števila aktivnih članic OTIF (46), da se ugotovi sklepčnost v zvezi z glasovanjem o zadevnem dodatku.

                  Če je Unija pristojna, lahko Unija glasuje za vse svoje članice, ki imajo pravico do glasovanja, ne glede na fizično prisotnost teh članic pri glasovanju; zato se sklepčnost v primeru, ko Unija zastopa svoje države članice, lahko razlikuje od sklepčnosti v primeru, ko države članice Unije glasujejo zase.

            TOČKA 2. IZVOLITEV PREDSEDNIKA IN PODPREDSEDNIKA
      Dokument: ga ni.
      Pristojnost: deljena.
      Uveljavljanje glasovalne pravice: države članice.
      Priporočeno usklajeno stališče: ga ni.
      TOČKA 3. SPREJETJE DNEVNEGA REDA
      Dokument: CR 25/3.
      Pristojnost: deljena.
      Uveljavljanje glasovalne pravice: države članice.
      Priporočeno usklajeno stališče: ga ni.
      TOČKA 4. DELNA REVIZIJA KONVENCIJE COTIF – OSNOVNA KONVENCIJA
      Dokumenta: CR 25/4, CR 25/4 Add. 1.
      Pristojnost: deljena.
      Uveljavljanje glasovalne pravice: države članice.
      Priporočeno usklajeno stališče:
      Spremembe člena 3 (Mednarodno sodelovanje) se podprejo (redakcijska sprememba za nadomestitev sklicevanja na „Evropske skupnosti“ s sklicevanjem na „Evropsko unijo“).
      Spremembe člena 12 (Izvrševanje sodb, zaseg) se podprejo, saj spreminjajo opredelitev pojma „imetnik“ v skladu s pravom Unije.
      Spremembe člena 20 (Odbor strokovnjakov za tehnična vprašanja) se podprejo, saj so nujne za posodobitev Enotnih pravil APTU in Enotnih pravil ATMF, da ostanejo skladna s pravom Unije.
      Druge spremembe: stališče Unije ni potrebno, saj se te spremembe nanašajo na financiranje organizacije ali revizijo ali vključujejo administrativne spremembe v zvezi z delovnim programom, letnim poročilom in seznami prog ali storitev, ki ne vplivajo na pravo Unije.
      TOČKA 5. DELNA REVIZIJA DODATKA B (CIM)
      Dokumenti: CR 25/5, CR 25/5 Add. 1, CR 25/5 Add. 2, CR 25/5.1.
      Pristojnost: deljena.
      Uveljavljanje glasovalne pravice: Unije za člena 6 in 6a, države članice za druge člene.
      Priporočeno usklajeno stališče:
      Spremembe člena 6 in člen 6a se nanašajo na pravo Unije zaradi uporabe tovornega lista in spremnih dokumentov za carinske, sanitarne in fitosanitarne (SPS) postopke. Unija se strinja z namero OTIF glede prednostne uporabe tovornih listov v elektronski obliki. Trenutno lahko sprejetje teh sprememb povzroči nepredvidene posledice. Sedanji poenostavljeni postopek za carinski tranzit po železnici je mogoč samo s papirnatimi dokumenti. Če se železnice odločijo za elektronski tovorni list, morajo uporabiti standardni tranzitni postopek in nov informacijsko podprti tranzitni sistem (NCTS).
      Komisija je začela s pripravljalnim delom za delovno skupino, ki bo razpravljala o uporabi elektronskih prometnih dokumentov za tranzit v okviru Uredbe (EU) št. 952/2013 Evropskega parlamenta in Sveta (1). Ta delovna skupina se bo prvič sestala 4. in 5. junija 2014. Unija se strinja tudi z namero, da se spremni dokumenti zagotovijo v elektronski obliki. V sedanjem pravu Unije pa ni nobene pravne podlage, da se dokumenti (npr. skupni vstopni veterinarski dokument, skupni vstopni dokument), ki spremljajo blago, zajeto v SPS, zagotovijo v elektronski obliki, zato jih je treba zagotoviti v papirnati obliki. Komisija je pripravila osnutek uredbe, ki obravnava elektronske dokumente in o katerem trenutno razpravljata Evropski Parlament in Svet. Navedena uredba (uredba o uradnem nadzoru) bo predvidoma sprejeta konec leta 2015/v začetku leta 2016, vendar bo za njeno izvrševanje obstajalo prehodno obdobje.
      Unija zato predlaga, da se na tem zasedanju Revizijskega odbora o teh zadevah ne sprejme nobena odločitev in da OTIF na tem področju še naprej sodeluje z Unijo, da se dobro pripravi rešitev za prihodnjo revizijo dodatka CIM, ki bi bila v najboljšem primeru časovno usklajena z Uredbo (EU) št. 952/2013 in njenimi izvedbenimi določbami, ki morajo začeti veljati 1. maja 2016. Določeni elektronski postopki se lahko uvedejo prehodno med letoma 2016 in 2020 v skladu s členom 278 Uredbe (EU) št. 952/2013.
      Druge spremembe: stališče Unije ni potrebno, saj te določbe ne vplivajo na pravo Unije.
      TOČKA 6. ELEKTRONSKI DOKUMENTI ZA PREVOZ NEVARNEGA BLAGA – INFORMACIJE O DELU STROKOVNEGA ODBORA RID
      Dokument: CR 25/6.
      Pristojnost: Unija.
      Uveljavljanje glasovalne pravice: ne zadeva.
      Priporočeno usklajeno stališče: seznanitev z informacijami.
      TOČKA 7. DELNA REVIZIJA DODATKA D (CUV)
      Dokumenti: CR 25/7, CR 25/7 Add. 1, CR 25/7 Add. 2, CR 25/7 Add. 3.
      Pristojnost: deljena.
      Uveljavljanje glasovalne pravice: Unija.
      Priporočeno stališče Unije: Spremembe členov 2 in 9 se podprejo, saj pojasnjujejo vlogo imetnika in subjekta, odgovornega za vzdrževanje, v skladu s pravom Unije (Direktiva 2008/110/ES Evropskega parlamenta in Sveta (2)). V zvezi s predlagano spremembo člena 7, ki jo je predložila Francija glede odgovornosti osebe, ki je zagotovila vagon za uporabo kot prevozno sredstvo, v primeru škode zaradi napake na vagonu, pa je potrebna dodatna analiza znotraj Unije, preden se v okviru OTIF sprejme odločitev. Unija zato te spremembe predloga ne more podpreti na tem zasedanju Revizijskega odbora in predlaga, da se sprejem odločitve preloži do naslednjega zasedanja generalne skupščine, da bi se lahko to vprašanje dodatno analiziralo. V zvezi s predlogom Nemčije za nov člen 1a, ki je bil OTIF predstavljen med usklajevanjem Unije, Unija zavzema enako stališče, to je da se odločitev preloži do naslednjega zasedanja generalne skupščine, da bi se lahko to vprašanje dodatno analiziralo.
      Dodatno priporočeno stališče Unije: V dokumentu CR 25/7 ADD 1 se na koncu odstavka 8a na strani 6 doda naslednje besedilo: „The amendment to Article 9, paragraph 3, first indent, does not affect the existing allocation of liabilities between ECM and the keeper of the vehicles.“
      TOČKA 8. REVIZIJA DODATKA G (ATMF)
      Dokumenti: CR 25/8, CR 25/8 Add. 1, CR 25/8 Add. 2.
      Pristojnost: Unija.
      Uveljavljanje glasovalne pravice: Unija.
      Priporočeno usklajeno stališče:

                  1.

                  Dokument CR 25/8 – revizija Dodatka G (ATMF)
                  Glasuje se za ob upoštevanju naslednjih pripomb:

                              —

                              v členu 3a(3) se doda naslednji stavek:

                                 „When operating in the EU, railway undertakings and infrastructure managers shall only be subject to European legislation.“

                              Unija lahko sprejme naslednja alternativna predloga:

                                 „For railway undertakings and infrastructure managers, when operating within the EU, EU legislation takes precedence over the provisions in these Uniform Rules.“

                              ali

                                 „When operating within the European Union, railway undertakings and infrastructure managers are solely subject to European Union rules and shall therefore not apply these Uniform Rules except in so far as there is no EU rule governing the particular subject concerned.“
                              ,

                              —

                              na koncu člena 4(1) se (za točko (b)) doda stavek:

                                 „If the vehicle is admitted in a single stage, the type of construction of the vehicle is admitted at the same time.“
                              ,

                              —

                              v členu 5(5) se sklicevanje „Article 2 w1)“ nadomesti s sklicevanjem „Article 2 wa(1)“,

                              —

                              v členu 19 se člen 19(2) in (2a) združita, tako da se odstavek (2a) črta, odstavek (2) pa nadomesti z naslednjim spremenjenim besedilom:

                                 „These Uniform Rules do not affect admissions issued before 1.1.2011 for vehicles which exist as at 1.1.2011 and which are marked RIV or RIC as proof of current compliance with the technical provisions of the RIV 2000 agreement (revised edition of 1 January 2004) or the RIC agreement respectively, and for existing vehicles not marked RIV or RIC but admitted and marked according to bilateral or multilateral agreements between Contracting States notified to the Organisation.“

                  2.

                  Dokument 25/8 Add 1. Obrazložitveni dokument za revizijo Dodatka G (ATMF)

                              —

                              Splošne utemeljitve (na koncu strani 2): stavek se spremeni na naslednji način: „The changes which are not covered by these general justifications are explained in the rest of this document.“,

                              —

                              v točki (t) člena 2 se doda nov odstavek: „When infrastructure managers operate vehicles, e.g. freight wagons to transport materials for construction or for infrastructure maintenance activities, the infrastructure managers do so in the capacity of a railway undertaking.“,

                              —

                              v točki (b) člena 4(1) se doda modul SH1, saj certifikat o tipu zasnove, izdan v fazi zasnove tega modula, prav tako omogoča uporabo opisanega postopka. Nov stavek bi se glasil:

                                 „According to Article 10 § 8, the appropriate manner to demonstrate that the vehicle corresponds to the admitted type of construction is a certificate of verification, it is not really a simplified procedure. The certificate of verification is issued according to the appropriate module defined in the UTP(s) concerned which may be module SD or module SF for type examination certificate or module SH1 for design examination certificate.“
                              ,

                              —

                              v členu 7(1a) se razlaga te določbe uskladi z določbo zakonodaje Unije (členom 8(7) Priporočila Komisije 2011/217/EU (3)), tako da se doda stavek:

                                 „Due to the fact that the admission procedures can take several months, it is recommended that the rules to be applied by the competent authority for a specific admission process are those that were in force at the date of the application and that no new rule is imposed during the subsequent process.“

                  3.

                  Izid pregleda nemške različice revizije Dodatka G (ATMF):

                              —

                              točka (ab) člena 2 se uskladi z opredelitvijo akreditacije iz člena 2(10) Uredbe (ES) št. 765/2008 Evropskega parlamenta in Sveta (4):

                                 „Akkreditierung: die Bestätigung durch eine nationale Akkreditierungsstelle, dass eine Konformitätsbewertungsstelle die in europäischen harmonisierten Normen oder anwendbaren internationalen Normen festgelegten Anforderungen und, gegebenenfalls, zusätzliche Anforderungen, einschließlich solcher in relevanten sektoralen Akkreditierungssystemen, erfüllt, um eine spezielle Konformitätsbewertungstätigkeit durchzuführen.“
                              ,

                              —

                              v členu 5(2) se „assessing entities“ prevede kot „Bewertungsstelle“. V skladu z ETV GEN-E se „the assessing entity“ prevede kot „Prüforgan“. V Uniji se izraz „Bewertungsstelle“ uporablja zlasti za organe za ocenjevanje v skladu s skupno varnostno metodo za ocenjevanje tveganja (CSM RA). Zato bi bil lahko izraz v okviru OTIF v skladu s členom 5(2) zavajajoč. V predlogu se mora uporabiti beseda „Prüforgan“ za ATMF. Glej tudi točko (cb) člena 2, člen 5(3) do (7), člen 6(4) ter člen 10(3a), (4) in (6) do (8),

                              —

                              člen 5(4) se spremeni: „Die Anforderungen in § 3 gelten sinngemäß für die zuständige Behörde, in Bezug auf die in § 2 genannten Aufgaben, die nicht an eine Bewertungsstelle übertragen wurden.“,

                              —

                              v členu 10(8) se črtajo oklepaji,

                              —

                              v členu 5(3) se za besedo „Voraussetzungen“ beseda „erfüllen“ nadomesti z besedo „erfüllt“,

                              —

                              v točki (b) člena 11(3) bi se morala beseda „Identifizierungscode(se)“ nadomestiti z besedo „Identifizierungscode(s)“,

                              —

                              v drugem stavku člena 15(1) se črta beseda „nicht“,

                              —

                              v drugem stavku člena 15a(1) se za besedo „entsprechen“ vstavi pika in tretji stavek se začne z besedilom „Es hat insbesondere:“.

                  4.

                  V francoski različici bi se morala opredelitev v točki (n) člena 2 glasiti:
                  „,détenteur' désigne la personne ou l'entité propriétaire du véhicule ou disposant d'un droit de disposition sur celui-ci, qui exploite ledit véhicule à titre de moyen de transport et est inscrite en tant que telle dans le registre des véhicules prévu à l'article 13.“

            TOČKA 9. DELNA REVIZIJA DODATKA F (APTU)
      Dokumenta št.: CR 25/9, CR 25/9 Add. 1.
      Pristojnost: Unija.
      Uveljavljanje glasovalne pravice: Unija.
      Priporočeno usklajeno stališče: podprejo se redakcijske spremembe.
      TOČKA 10. POOBLASTILO ZA USKLADITEV OBRAZLOŽITVENEGA POROČILA
      Dokument: CR 25/10.
      Pristojnost: deljena.
      Uveljavljanje glasovalne pravice: države članice.
      Priporočeno stališče Unije: se podpre.
      TOČKA 11. REDAKCIJSKE SPREMEMBE
      Dokument: CR 25/11.
      Pristojnost: deljena.
      Uveljavljanje glasovalne pravice: države članice.
      Priporočeno usklajeno stališče: se podpre, pri čemer se doda naslednja nova druga alinea:

                  „—

                  to provide for a period of 3 weeks open for Member States for a check of those editorial amendments before their notification“

            .
      TOČKA 12. DELNA REVIZIJA DODATKA E (CUI)
      Dokument: CR 25/12.
      Pristojnost: deljena.
      Uveljavljanje glasovalne pravice: Unija.
      Priporočeno usklajeno stališče: spremembe se zavrnejo. Te spremembe, ki jih predlaga CIT, vključujejo razširitev področja uporabe CUI na domače prevoze, uvedbo pogodbeno zavezujočih splošnih pravil in pogojev ter razširitev odgovornosti, ki jo ima upravljavec infrastrukture za škodo. Zaslužijo si sicer lahko dodatno razpravo, toda ker o njih ni bilo razprave na nobenem notranjem forumu OTIF pred zasedanjem Revizijskega odbora, njihovega učinka ni bilo mogoče dovolj podrobno oceniti. Zdi se, da je prenagljeno spremeniti CUI (ki je trenutno usklajena s pravom Unije) na tem zasedanju Revizijskega odbora brez ustrezne priprave.
      TOČKA 13. POSLOVNIK DELOVNIH SKUPIN REVIZIJSKEGA ODBORA V ZVEZI Z DODATKI A, B, D IN E
      Dokument: CR 25/13.
      Pristojnost: deljena.
      Uveljavljanje glasovalne pravice: države članice.
      Priporočeno usklajeno stališče: ga ni.
      TOČKA 14. INFORMACIJE O DELU V PRIHODNOSTI
      Dokument: CR 25/14 (še ni na voljo).
      Pristojnost: deljena.
      Uveljavljanje glasovalne pravice: ne zadeva.
      Priporočeno usklajeno stališče: se določi na kraju samem.

         (1)  Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).

         (2)  Direktiva 2008/110/ES Evropskega parlamenta in Sveta z dne 16. decembra 2008 o spremembah Direktive 2004/49/ES o varnosti na železnicah Skupnosti (Direktiva o varnosti na železnicah) (UL L 345, 23.12.2008, str. 62).

         (3)  Priporočilo Komisije 2011/217/EU z dne 29. marca 2011 o dovoljenju za začetek obratovanja strukturnih podsistemov in vozil v skladu z Direktivo 2008/57/ES Evropskega parlamenta in Sveta (UL L 95, 8.4.2011, str. 1).

         (4)  Uredba (ES) št. 765/2008 Evropskega Parlamenta in Sveta z dne 9. julija 2008 o določitvi zahtev za akreditacijo in nadzor trga v zvezi s trženjem proizvodov ter razveljavitvi Uredbe (EGS) št. 339/93 (UL L 218, 13.8.2008, str. 30).